प्रतिमा के रख रखाव के साथ आसपास से अतिक्रमण हटवाया जाए
ब्यावरा|अनुसूचित जाति अनुसूचित जनजाति संगठन के सदस्यों ने बुधवार दोपहर एसडीएम के नाम का ज्ञापन दफ्तर कर्मचारी को सौंपा। इसमें सदस्यों ने मांग रखी कि पोस्ट ऑफिस के सामने पुराना बस स्टैंड परिसर में मौजूद बाबा साहब अंबेडकर जी की प्रतिमा का रख रखाव कराया जाए। प्रतिमा के आसपास मौजूद अतिक्रमण को हटवाने के साथ सौंदर्यीकरण बढ़ाया जाए। ज्ञापन सौंपने के मौके पर संगठन के कैलाश चंद्र वर्मा, रामनारायण भारती, विनोद वर्मा, शिव नारायण अहिरवार, जमनालाल अहिरवार, कान्हा वर्मा, धर्मेंद्र रेदास, राजू भारती सहित अन्य सदस्य मौजूद थे।
hin_Deva hin_Deva